Klokken 7.50 lørdag morgen fik Nordjyllands Politi en anmeldelse om en færdselsulykke på Borregårdsvej ved Overlade. Der var først tale om, at en bil var kørt ind i et hus, men det var derimod en lade. Nordjyllands Politi skriver på Twitter, at en person er afgået ved døden. Bilens anden passager er i kritisk tilstand og er fløjet til Aalborg Universitetshospital. De pårørende er underrettet. Den afdøde var en 18-årig mand, som var passager i bilen, mens føreren var en 22-årig mand. Begge er fra lokalområdet, skriver Nordjyllands Politi på Twitter. Der var ingen personer i laden, da ulykken skete. Nordjyllands Politi har ikke flere oplysninger om ulykken.

Opsummering:
En bil er kørt ind i en lade i Vesthimmerland. Politiet melder om den ene af bilens passagerer er afgået ved døden.